als_Latn bos_Latn ron_Latn
Nje tjeter mbremje magjike ne Champions League qe hedh me teper drite mbi tablon e 1/8, emocione gola dhe feste per Atletico, Arsenal e Bayer Leverkusen qe prene bileten e ndeshjeve te knock-outit, Real qe siguroi kryesimin e grupit dhe Juventus qe hodhi nje hap te rendesishem drejt kualifikimit ne transferten me Malmo.
Atletico Madrid mbylli praktikisht qe ne pjesen e pare ceshtjen e kalimit te grupit ndaj Olympiakos. Skuadres se Simeones ja shtruan rrugen e fitores gafat e spanjolleve te skuadres greke. Historia nisi qe ne minuten e 9-te me portierin Roberto qe ktheu topin te Juanfran i cili ia pasoi Raul Garcias per golin e avantazhit. Ne minuten e 38 ishte radha e Mario Mandzukic per nje gol te lehte, kete here gafa ishte e mbrojtesit Botijas qe la pasimin e Ansaldit te shkonte te kroati qe i mbeti vetem te shtynte topin drejt rrjetes. Mandzukic kaq i duhej qe te shperthente, ne minuten e 62 shenoi golin e tij te dyte personal pas krosimit te Arda Turan, ndersa ne te 65 vendosi te merrte dhe topin me vete duke kompletuar tregoleshin personal pas goditjes standarte te Gabit. 4-0 dhe Atletikos per te mbyllur fazen si kryesuese e grupit A i mjafton te mos mundet me me shume se dy gola diference ne ndeshjen e fundit me Juventusin.
Kampionet e Italise moren nje fitore me vlere jetike ne transferten e Malmo. Shifrat u zhbllokuan nga Fernando Llorente qe fale asistit te Marchisio kaloi Robin Olsen per te shenuar golin e pare te ndeshjes, ndersa ne minuten e 88 Carlos Tevez theu me ne fund tabune e golit ne transferte duke vulosur shifrat ne 2-0. Nje gol i rendesishem ky per argjentinasin, qe shenon pas plot 2471 ditesh nje gol ne transferte ne Champions League. Ka shenuar ne fakt vetem dy here dhe te parin ia ka bere thuajse 6 vjet me pare Olimpik Lyon. 2-0 dhe bardhezinjte ngjiten ne vendin e dyte me 3 pike me teper se Olimpiakos.
Ne grupin B, siguron kryesimin Real Madrid. Los Blancos fituan minimalisht 1-0 ndaj Basel. Ne transferten zvicerane vendosi Cristiano Ronaldo. Karim Benzema avancoi ne te majte per t’i dhene portugezit asistin e golit te tij te 71 ne Champions League. Deri para dy javesh do te kishte barazuar rekordin e Raul, por sot rekordi i perket Lionel Messi qe arriti ne kuoten e 74 finalizimeve. Episod per t’u sinjalizuar ne minuten e 88 dhe nje tentative per pushtimin e fushes nga 3 tifoze qe kishin manine per te filmuar qe nga tapeti i gjelber dhe qe u neutralizuan shume shpejt. Baseli gjithsesi per t’u kualifikuar i mjafton nje barazim me Liverpool ne Anfield. Te kuqte barazuan 2-2 ne transferten me Ludogorets. Nisi gjithcka keq per skuadren angleze me bullgaret qe kaluan ne avantazh qe ne minuten e dyte me Mignolet qe solli Krishtlindjen me heret ne Sofie me dhuraten ndaj Dani Abalos qe nuk gaboi. Gjithsesi ekipi i Brendan Rodgers barazoi pas vetem 5 minutash me Rickie Lambert ndersa ne minuten e 37 Henderson shenoi golin e permbysjes se rezultatit pas nje krosimi qe nxori jashte loje gjithe mbrojtjen e Ludogorets. Megjithate nuk ishte e thene qe te kuqte te festonin pasi Terziev i ngriu buzeqeshjen ne minuten e 88 me golin e barazimit 2-2, qe i le si Liverpool edhe Ludogoretsin me shprese deri ne ndeshjen e fundit.
Ne grupin D me Borussia Dortmund siguroi kualifikimin edhe Arsenal qe fitoi 2-0 pikerisht ndaj verdhezinjve te Jurgen Klopp. Fillim rrufe i topcinjve me Sanogo qe shenoi golin e tij te pare me 21 vjecarin qe beri gjithcka mire duke shkembyer pasimet me Santi Cazorlan para se te ndeshkonte gjermanet, ndersa ne minuten e 57 Alexis Sanchez i dha nje pergjigje thashethemeve te rubrikes roze mbi arsyet se pse nuk shenon, duke tundur rrjeten per golin e 2-0.
Ishte padyshim edhe mbremje e Besnik Hasi. Anderlechti i tij fitoi 2-0 ndaj Galatasaray ne Champions League, te dy golat e sfides u shenuan nga Mbebma, qe siguroi vazhdimesine e aventures ne kompeticionet kontinentale me skuadren belge qe do te vijoje rrugen ne Europa League.
Ne grupin C, fitorja 1-0 e Zenitit te Shen Peterburgut ndaj Benfices me golin e portugezit Dani kualifikoi automatikisht Bajer Leverkusenin qe kishte madje dhe shansin per te siguruar kreun e grupit me nje barazim ndaj Monakos, por aspirinat u munden ne shtepi me golin e Ocampos qe i dha fitoren 1-0 skuadres se Principates.
Rezultatet e ndeshjeve
Zenit 1 – 0 Benfica
Leverkusen 0 – 1 Monaco
Atletico Madrid 4 – 0 Olympiacos
Malmo 0 – 2 Juventus
Basel 0 – 1 Real Madrid
Ludogorets 2 – 2 Liverpool
Arsenal 2 – 0 Borussia Dortmund
Anderlecht 2 – 0 Galatasaray
als_Latn als_Latn als_Latn als_Latn als_Latn als_Latn als_Latn als_Latn ltz_Latn swh_Latn hau_Latn swh_Latn swh_Latn bjn_Latn swh_Latn crh_Latn